Domen Prevc

Domen Prevc (født 1999) er en slovensk skihopper. Han er olympisk mester i stor bakke og mikslag fra Vinter-OL 2026 i Milano Cortina. Han er tre ganger verdensmester, en gang individuelt og to i laghopp, og han vant hoppuka 2025/26.

Han er yngre bror til Peter Prevc og Cene Prevc, og eldre bror til Nika Prevc, som også er skihoppere.– Det er spesielt for media, for oss tre er det normalt NRK

 Biografi 

Han deltok i European Youth Olympic Festival i 2015, der han tok sølv i individuell øvelse og tok gull i laghopp med Slovenia. Han fikk sin verdenscupdebut i Klingenthal 22. november 2015 da han ble nr. 8. Samme renn vant Daniel-André Tande og hans storebror Peter ble nr. 2. Dagen før ble han nr. 2 med Slovenia i laghopp. 19. desember 2015 ble Domen Prevc nr. 2 da Peter vant sin 8. verdenscupseier, og ble første brødrepar som sto på pallen i verdenscupen i skihopping.

Prevc satte bakkerekord i Ōkurayama-bakken med 141 meter i kvalifiseringen 29. januar 2016, og tok en ny 2. plass, bak sin storebror Peter Prevc. Sammen med Robert Kranjec sørget de for tredobbelt slovensk 30. januar 2016. 25. november 2016 tok han sin første verdenscupseier i verdenscupåpningen i Ruka, hvor storebroren hans, Peter, som ledet etter 1. omgang, falt i 2. omgang og kom på 3. plass.

I  VM 2025 i Trondheim tok han gull i stor bakke og han hoppet på det slovenske laget som vant lagkonkurransen i stor bakke. 30. mars 2025 satte han verdensrekord i Planica med 254,5 meter. Han vant hoppuka 2025/26.

Han har den nåværende bakkerekorden i Hochfirstschanze i Titisee-Neustadt med 148 meter, satt i kvalifiseringen til verdenscupen 11. mars 2016.

 Sammenlagtplasseringer i verdenscupen 
 Sesong  Plassering  Poeng 2015/16  14.  486 2016/17  6.  963 2017/18  33.  81 2018/19  13.  542

 Referanser 

 Eksterne lenker 


Kategori:Slovenske skihoppere
Kategori:Olympiske mestere for Slovenia
Kategori:Olympiske mestere i skihopping
Kategori:Verdensmestere i skiflyging
Kategori:Verdensmestere i skihopping
Kategori:Juniorverdensmestere i skihopping
Kategori:Deltakere for Slovenia under Ski-VM 2017
Kategori:Deltakere for Slovenia under Ski-VM 2021
Kategori:Deltakere for Slovenia under Ski-VM 2023
Kategori:Deltakere for Slovenia under Ski-VM 2025
Kategori:Deltakere for Slovenia under Vinter-OL 2026
Kategori:Skihoppere under Vinter-OL 2026
Kategori:Medaljevinnere under Vinter-OL 2026